ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0204/99

υποβολή: Manuela Frutos Gama (PSE) προς την Επιτροπή

(12 Φεβρουαρίου 1999)

Θέμα: Υπεράσπιση των μικρών και μεσαίων καταναλωτών ηλεκτρικής ενέργειας μετά την ελυθέρωση του ενεργειακού τομέα

Θεωρεί η Επιτροπή συμβατό με τους στόχους της Συνθήκης το αποτέλεσμα που θα έχει η εφαρμογή της Οδηγίας για την ηλεκτρική ενέργεια στην Ισπανία, στη διάρκεια της προσεχούς δεκαετίας, για τις ΜΜΕ και τους οικιακούς χρήστες και το οποίο προσδιορίζεται σε μια μείωση των τιμολογίων, μετά από συμφωνία μεταξύ των επιχειρήσεων και της Δημόσιας Διοίκησης, η οποία θα περιορίζεται στο 1 ή 2 % και σε σταθερή αύξηση του τιμολογίου κατά 4,5 % για τη χρηματοδότηση του κόστους της μετάβασης σε περιβάλλον ανταγωνισμού, ανεξάρτητα από την εξέλιξη άλλων παραμέτρων της αγοράς ενέργειας;

Απάντηση του κ. Παπουτσή εξ ονόματος της Επιτροπής

(12 Απριλίου 1999)

Η ελευθέρωση της αγοράς ηλεκτρικής ενέργειας σύμφωνα με την οδηγία 96/92/ΕΚ του Ευρωπαϊκού Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας(1) εισάγεται με βαθμιαία προσέγγιση. Το μερίδιο του "επιλέξιμου πελάτη", ήτοι πελατών που δύνανται να επιλέξουν τον προμηθευτή τους ηλεκτρικής ενέργειας, πρέπει να αντιπροσωπεύει κατά το πρώτο στάδιο τουλάχιστον κοινοτικό μέσο όρο μεγάλων βιομηχανικών πελατών με ετήσια κατανάλωση άνω των 40 GWh και επεκτείνεται διαδοχικά σε μεγαλύτερο μερίδιο ακόμη μικρότερων πελατών. Είναι αλήθεια ότι, κατά το εν λόγω χρονικό διάστημα βαθμιαίου ανοίγματος, το όφελος της ελευθέρωσης τείνει να είναι μεγαλύτερο για εκείνους τους καταναλωτές που είναι ήδη "επιλέξιμοι". Ωστόσο, η Επιτροπή αναμένει ότι, μέσω της περαιτέρω επέκτασης του τμήματος των επιλέξιμων πελατών και προς τις μικρές και μεσαίες επιχειρήσεις (ΜΜΕ), καθώς και μέσω επιλέξιμων διανομέων και νεοεισερχομένων εμπορευομένων και προμηθευτών, η ελευθέρωση θα είναι όλο και περισσότερο προς όφελος των μικρών καταναλωτών.

Στο πλαίσιο αυτό, ο ισπανικός νόμος για την ηλεκτρική ενέργεια τηρεί πλήρως το χρονοδιάγραμμα της οδηγίας για το άνοιγμα της αγοράς και πηγαίνει ακόμη μακρύτερα, με μειώσεις για μικρότερους πελάτες. Καθώς προχωρεί η ελευθέρωση, η Επιτροπή ελπίζει ότι οι οικιακοί χρήστες θα συμμετέχουν επίσης στα οφέλη της σε μεγαλύτερο βαθμό.

Σχετικά με το ζήτημα του κόστους μετάβασης στον ανταγωνισμό στην Ισπανία, η Επιτροπή ακόμη εξετάζει την υπόθεση βάσει τόσο του άρθρου 24 της οδηγίας (διαλανθάνον κόστος), όσο και των κανόνων περί κρατικών ενισχύσεων κατά τη συνθήκη ΕΚ. Επομένως, προς το παρόν, η Επιτροπή μπορεί μόνον να παραπέμψει το Αξιότιμο Μέλος στις απαντήσεις που έδωσε στις προφορικές ερωτήσεις Η-161/99 του κ. Izquierdo Collado και Η-162/99 της κας Garcia Arias κατά την ώρα επερωτήσεων μετά την ολομέλεια του Κοινοβουλίου του Μαρτίου 1999.

(1) ΕΕ L 27 της 30.11.1992.
ΓΡΑΠΤΗ ΕΡΩΤΗΣΗ P-0695/99

υποβολή: Christine Crawley (PSE) προς την Επιτροπή

(9 Μαρτίου 1999)

Θέμα: Περιπτώσεις συντάξεων εργαζομένων κατά μερική απασχόληση

Το 1995 η βρετανική βουλή των Λόρδων παρέπεμψε στο Ευρωπαϊκό Δικαστήριο, δοκιμαστικά μία υπόθεση από 45.000 υποθέσεις που εκκρεμούν στα εργατοδικεία σε σχέση με τη νομιμότητα των εργασθέντων κατά μερική απασχόληση που διεκδικούν αναδρομικά δικαιώματα από τους πρώην εργοδότες τους, λόγω δυσμενούς διακρίσεως σε απολεσθέντα συνταξιοδοτικά δικαιώματα.

Δεδομένου ότι μερικοί από αυτούς τους αναμένοντες συνταξιούχους πεθαίνουν πριν εκδικαστεί η υπόθεση και κοινοποιηθεί η απόφαση επί της προσφυγής τους, δύναται η Επιτροπή να ασκήσει πίεση στο Ευρωπαϊκό Δικαστήριο να εκδώσει την απόφαση στο αμέσως προσεχές μέλλον;

Απάντηση του κ. Flynn εξ ονόματος της Επιτροπής

(1 η Απριλίου 1999)

Η εκκρεμής υπόθεση, στην οποία αναφέρεται ο κ. βουλευτής, αποδεικνύεται ότι είναι η υπόθεση C-78/98 Preston και άλλοι, η οποία περιήλθε στο Δικαστήριο το Μάρτιο του 1998. Επί της υποθέσεως αυτής η συνεδρίαση του Δικαστηρίου έγινε στις 23 Μαρτίου 1999.

Η υπόθεση αυτή αφορά την εφαρμογή του άρθρου 119 της συνθήκης ΕΚ όπως ερμηνεύθηκε από το Δικαστήριο με την απόφασή του της 17ης Μα ου 1990, Barber(1) και με τις ερμηνευτικές αποφάσεις που ακολούθησαν, συγκεκριμένα τις αποφάσεις της 28ης Σεπτεμβρίου 1994 στις υποθέσεις C-57/93, Vroege(2), και C-128/93, Fisscher(3). Το βρετανικό δικαστήριο ερωτά το Δικαστήριο των Ευρωπαϊκών Κοινοτήτων ως προς την πραγματική έκταση της ισχύος των δύο εν λόγω αποφάσεων, δηλαδή ως προς το δικαίωμα υπαγωγής σε καθεστώς επαγγελματικής σύνταξης από τις 8 Απριλίου 1976 και μετά, ημερομηνία της απόφασης Defrenne(4), για τους εργαζομένους με μερική απασχόληση των οποίων η πλειονότητα είναι γυναίκες.

Η Ευρωπαϊκή Επιτροπή δεν μπορεί να παρέμβει στο Δικαστήριο κατά την έννοια που ζητεί ο κ. βουλευτής.

(1) C-262/88, Συλλογή της νομολογίας 1990, σελ. Ι-1889.

(2) Συλλογή της νομολογίας 1994, σελ. Ι-4541.

(3) Συλλογή της νομολογίας 1994, σελ. Ι-4583.

(4) C-43/75, Συλλογή της νομολογίας 1976, σελ. 455.
ΓΡΑΠΤΗ ΕΡΩΤΗΣΗ αρ θ. 1001/99 του Ian WHITE Αναθεώρηση του Κανονισμού ΕΟΚ αριθ. 95/93 της 18ης Ιανουαρίου 1993



Επίσημη Εφημερίδα αριθ. C 370 της 21/12/1999 σ. 0151



ΓΡΑΠΤΗ ΕΡΩΤΗΣΗ E-1001/99 υποβολή: Ian White (PSE) προς την Επιτροπή (20 Απριλίου 1999) Θέμα: Αναθεώρηση του Κανονισμού ΕΟΚ αριθ. 95/93 της 18ης Ιανουαρίου 1993 Μπορεί η Επιτροπή να πληροφορήσει με ποιο τρόπο τα περιφερειακά αεροδρόμια, που τώρα αντιμετωπίζουν δυσκολίες για να αποκτήσουν βιώσιμες χρονοθυρίδες σε μείζονες χνόες - κέντρα (όπως η Φραγκφούρτη), θα αποκομίσουν όφελος από την υπεσχημένη αναθεώρηση του Κανονισμού του Συμβουλίου, ΕΟΚ αριθ. 95/93(1) της 18.1.1993 που περιέχει ειδικές λεπτομέρειες; (1) ΕΕ L 14 της 22.1.1993, σελ. 1.
ΓΡΑΠΤΗ ΕΡΩΤΗΣΗ E-0381/99

υποβολή: Alexandros Alavanos (GUE/NGL) προς την Επιτροπή

(1 Μαρτίου 1999)

Θέμα: Κατανάλωση των ισοτονικών ποτών από παιδιά

Σύμφωνα με έρευνα της Επιστημονικής Επιτροπής Τροφίμων της Ευρωπαϊκής Ένωσης, η κατανάλωση των ισοτονικών αναψυκτικών από παιδιά προκαλεί νευρικότητα, άγχος και ερεθισμούς. Μπορεί να μας δώσει η Επιτροπή περισσότερες πληροφορίες για τα παραπάνω συμπεράσματα; Τί μέτρα προτίθεται να λάβει η Επιτροπή για την προστασία των παιδιών από την κατανάλωση τέτοιου είδους αναψυκτικών;

Απάντηση του κ. Bangemann εξ ονόματος της Επιτροπής

(21 Απριλίου 1999)

Η Επιστημονική Επιτροπή Τροφίμων γνωμοδότησε(1) για το θέμα της καφε νης, της ταυρίνης και της γλυκουρονολακτόνης, ως συστατικών των λεγόμενων "ενεργειακών" ποτών. Η έκθεση αναφέρει για την καφε νη "ότι η συμβολή των ενεργειακών ποτών στην συνολική πρόσληψη καφε νης δεν φαίνεται να αποτελεί πρόβλημα για τους ενήλικες. Ωστόσο, για τα παιδιά, τα οποία, καλώς εχόντων των πραγμάτων, δεν καταναλώνουν πολύ τσάι ή καφέ, και τα οποία θα μπορούσαν να υποκαταστήσουν την κόκα κόλα και άλλα αναψυκτικά με "ενεργειακά" ποτά, η κατανάλωση των τελευταίων ενδέχεται να σηματοδοτεί την αύξηση της καθημερινής έκθεσής τους σε καφε νη, σε σύγκριση με τις προηγούμενες προσλήψεις. Η πρόσληψη αυτή θα μπορούσε να έχει ως αποτέλεσμα διαταραχές της συμπεριφοράς, όπως υπερδιέγερση, ευερεθιστότητα, νευρικότητα ή άγχος. Για τις εγκύους, η επιτροπή συνέστησε σύνεση όσον αφορά την, από οποιαδήποτε πηγή, πρόσληψη καφε νης". σον αφορά τα άλλα αξιολογηθέντα συστατικά (ταυρίνη και γλυκουρονολακτόνη), η επιστημονική επιτροπή αδυνατούσε να αποφανθεί ότι η ασφάλεια της χρήσεως των εν λόγω ουσιών στις συγκεντρώσεις που παρατηρούνται σε ορισμένα λεγόμενα "ενεργειακά" ποτά, έχει αρκούντως τεκμηριωθεί.

Εναπόκειται πρωτίστως στον παραγωγό να γνωστοποιήσει τα επιστημονικά δεδομένα, επιτρέποντας την αξιολόγηση της ασφάλειας των εν λόγω ουσιών στα "ενεργειακά" ποτά. Η Επιτροπή ενημέρωσε εν συνεχεία τα κράτη μέλη για την γνώμη και ζήτησε από αυτά να εξασφαλίσουν ότι, σύμφωνα με τις υποχρεώσεις που αυτά υπέχουν βάσει της οδηγίας 92/59/ΕΟΚ του Συμβουλίου της 29ης Ιουνίου 1992 για την γενική ασφάλεια των προϊόντων(2), τα προϊόντα που κυκλοφορούν στην αγορά τους είναι ασφαλή. Η Επιτροπή θα συνεχίσει την επιστημονική αξιολόγηση των συγκεκριμένων ουσιών, μόλις υπάρξουν νέες σημαντικές πληροφορίες.

(1) Διαθέσιμο μέσω του Internet στην ιστοσελίδα: (http://europa.eu.int/comm/dg24/health/sc/scf/out22en.html).

(2) ΕΕ L 228 της 11.8.1992.
ΓΡΑΠΤΗ ΕΡΩΤΗΣΗ E-0358/99

υποβολή: Paul Rübig (PPE) προς την Επιτροπή

(1 Μαρτίου 1999)

Θέμα: Επισκόπηση της εγκληματικότητας στις ευρωπαïκές πόλεις

Από πρόσφατη επισκόπηση των σοβαρών εγκλημάτων στην Αυστρία, Γερμανία και Ελβετία προκύπτει ότι τα ποσοστά εγκλημάτων στην αυστριακή πρωτεύουσα Βιέννη είναι σημαντικά κατώτερα απ' ό,τι στις πόλεις της Γερμανίας και της Αυστρίας. Στη Βιέννη για το έτος 1997 γίνεται λόγος για 3,9 δολοφονίες ανά 100 000 κατοίκους. Παρόμοια είναι και τα στοιχεία για τις διαρρήξεις όπου η Βιέννη με 82 διαρρήξεις ανά 100 000 κατοίκους βρίσκεται σαφώς πιο χαμηλά απ' ό,τι οι άλλες μεγάλες πόλεις.

Υπάρχει αντιπροσωπευτική έρευνα για όλες τις μεγάλες πόλεις της Ευρωπαϊκής Ένωσης από την οποία να φαίνεται ποια αστικά κέντρα έχουν ανάγκη ιδιαίτερης δράσης για να καταστούν ασφαλείς τόποι για τους πολίτες της Ένωσης; Εάν όχι, πότε σκοπεύει η Επιτροπή να αναθέσει τη διενέργεια μιας τέτοιας έρευνας;

Απάντηση της κ. Gradin εξ ονόματος της Επιτροπής

(19 Απριλίου 1999)

Η Επιτροπή δεν έχει μέχρι στιγμής πραγματοποιήσει τέτοιου είδους έρευνα. Λόγω του ότι η προτεραιότητα της πολιτικής που καθορίζουν τα κράτη μέλη στο επίπεδο της νωσης είναι η καταπολέμηση των διάφορων μορφών οργανωμένου εγκλήματος, οι προσπάθειες παρακολούθησης των εγκληματικών φαινομένων έχουν επικεντρωθεί σε αυτήν την περισσότερο περιορισμένη πτυχή. Αποτέλεσμα των προσπαθειών αυτών είναι η σύνταξη ετήσιας έκθεσης του Συμβουλίου σχετικά με την κατάσταση του οργανωμένου εγκλήματος στην Ευρώπη. Η έκθεση αυτή διαβιβάζεται στο Κοινοβούλιο.

Μία από τις δυσκολίες όσον αφορά τη σύγκριση στατιστικών στοιχείων που καταρτίζονται στα κράτη μέλη έγκειται στο ότι τα εν λόγω στοιχεία δεν είναι ισοδύναμα, με την έννοια ότι δεν υπάρχουν κοινά κριτήρια για την μέτρηση ορισμένων εγκληματικών φαινομένων. Στον τομέα αυτό, είναι οπωσδήποτε αναγκαίο να γίνουν ορισμένες εργασίες. Οι εργασίες αυτές θα μπορούσαν να συμπληρωθούν από μελέτες σχετικά με την αδυναμία αποτελεσματικής αντιμετώπισης ορισμένων μορφών εγκληματικότητας που πηγάζει από τις κοινωνικές ή πολιτιστικές ανισότητες. Τέτοιου είδους μελέτες θα μπορούσαν, ενδεχομένους, να τύχουν οικονομικής στήριξης εκ μέρους της Επιτροπής.

Η Επιτροπή κατανοεί πλήρως ότι είναι αναγκαίο να υπάρχουν εργαλεία στατιστικής σύγκρισης σχετικά με τα φαινόμενα εγκληματικότητας και προτίθεται να προτείνει έως το καλοκαίρι ένα πολυετές πρόγραμμα για την προώθηση της συνεργασίας των ειδικών σε εγκληματολογικές στατιστικές, με κύρια προοπτική την κατάρτιση στατιστικών στοιχείων για την εγκληματικότητα στην Ευρώπη.
ΓΡΑΠΤΗ ΕΡΩΤΗΣΗ E-0215/99

υποβολή: Αλέξανδρος Αλαβάνος (GUE/NGL) προς την Επιτροπή

(12 Φεβρουαρίου 1999)

Θέμα: Αεροπορικά ατυχήματα

Σε προφορική μου ερώτηση (H-0036/98)(1) για την ίδρυση Διαρκούς Οργανισμού Αεροπορικών Ατυχημάτων, είχα την απάντηση ότι η Ελληνική Κυβέρνηση "υπέβαλε σχέδιο Προεδρικού Διατάγματος που όταν τεθεί σε εφαρμογή θα επιλύσει τα προβλήματα", ενώ σε γραπτή μου ερώτηση στις 15.1.1998 (P-0001/98)(2) για τους ελέγχους σε αεροσκάφη τρίτων χωρών, η Επιτροπή δεν γνώριζε εάν "διενεργούνται τέτοιες επιθεωρήσεις στην Ελλάδα".

Ερωτάται η Επιτροπή:

1. εάν εκτιμά ότι υπάρχει πρόοδος στο θέμα του Οργανισμού ελέγχου αεροπορικών ατυχημάτων και

2. εάν διενεργούνται στην Ελλάδα επιθεωρήσεις για αεροσκάφη τρίτων χωρών.

Απάντηση του κ. Kinnock εξ ονόματος της Επιτροπής

(12 Απριλίου 1999)

1. Όπως αναφέρεται στην απάντησή της στην προφορική ερώτηση Η-36/98 του Αξιότιμου Μέλους του Κοινοβουλίου στην τμηματική συνεδρίαση του Φεβρουαρίου του 1998(3), η Επιτροπή, μετά από προσεκτική εξέταση, εκτίμησε ότι η πρόοδος στον περί ού ο λόγος τομέα δεν ήταν ικανοποιητική και, σύμφωνα με το άρθρο 169 της συνθήκης ΕΚ, απηύθυνε αιτιολογημένη γνώμη προς την Ελληνική Κυβέρνηση, τον Σεπτέμβριο του 1998.

2. Στην απάντησή της στην γραπτή ερώτηση Ρ-0001/98(4) του Αξιότιμου Μέλους του Κοινοβουλίου, η Επιτροπή περιέλαβε κατάλογο των κρατών μελών που συμμετέχουν ήδη στην ανταλλαγή πληροφοριών σχετικά με τις επιθεωρήσεις διαδρόμου. Η Ελλάδα έχει επίσης διαβιβάσει σειρά εκθέσεων για τις επιθεωρήσεις αεροσκαφών που διενεργήθηκαν στα αεροδρόμιά της.

(1) Συζητήσεις του Ευρωπαϊκού Κοινοβουλίου (Φεβρουάριος 1998).

(2) ΕΕ C 196 της 22.6.1998, σελ. 106.

(3) Συζητήσεις του Κοινοβουλίου (Φεβρουάριο 1998).

(4) ΕΕ C 196 της 22.6.1998.
ΓΡΑΠΤΗ ΕΡΩΤΗΣΗ P-0160/99

υποβολή: Riccardo Garosci (PPE) προς το Συμβούλιο

(29 Ιανουαρίου 1999)

Θέμα: Χρέωση πρόσθετης προμήθειας στις συναλλαγές σε ευρώ

Συμμορφούμενες προς τις υποδείξεις της Abi (Ένωσης Ιταλικών Τραπεζών), ορισμένες ιταλικές τράπεζες χρεώνουν πρόσθετη προμήθεια για την εξαργύρωση επιταγών σε ευρώ προέλευσης χωρών της "ζώνης ευρώ" θεωρώντας, με τον τρόπο αυτό, την εξαργύρωσή των ως δοσοληψία σε ξένο συνάλλαγμα και επιβαρύνοντάς της με επιπλέον έξοδα που προστίθενται στα κανονικά τραπεζικά τέλη.

Επειδή δεν εφαρμόζουν "κανόνες ορθής πρακτικής", δεν τηρούν τους στόχους που έχουν τεθεί με την καθιέρωση του ενιαίου νομίσματος και αντιμετωπίζονται οι επιταγές σε ευρώ ως δοσοληψίες εξωτερικού, ορισμένες ιταλικές τράπεζες βλάπτουν έτσι τα συμφέροντα των πελατών - αποταμιευτών και τούτο λίγες μόνον εβδομάδες μετά τη γέννηση του ευρώ.

Λαμβάνοντας υπόψη ότι η Ευρωπαϊκή Επιτροπή, από τότε που θεσπίστηκαν ο Κανονισμός του 1997 σχετικά με την καθιέρωση του ευρώ, ο Κανονισμός του 1998 για το μεταβατικό στάδιο και η Σύσταση της 23.4.1998 σχετικά με τις τραπεζικές δαπάνες (ειδικότερα το άρθρο 2), σταθερά υποστηρίζουν ότι όλες οι τραπεζικές δοσοληψίες σε ευρώ δεν πρέπει να επιβαρύνονται με προμήθειες μετατροπής συναλλάγματος ή πρόσθετα τέλη πέρα από τις κανονικές χρεώσεις για την παροχή υπηρεσιών εξωτερικού, θα μπορούσε άραγε το Συμβούλιο να αναφέρει τί σκοπεύει να πράξει προκειμένου να τερματιστεί η συνέχιση τέτοιων πρακτικών το δυνατόν συντομότερα;

Απάντηση

(26 Απριλίου 1999)

1. H Επιτροπή, στη σύστασή που απηύθυνε στα κράτη μέλη και τις τράπεζες και τις ενώσεις τους στις 23 Απριλίου 1998 σχετικά με τις τραπεζικές επιβαρύνσεις για τη μετατροπή σε ευρώ έκρινε ότι οι τράπεζες δεν μπορούν νομίμως να χρεώνουν για τη μετατροπή των εισερχομένων πληρωμών εκφρασμένων σε ευρώ ή σε εθνικό νόμισμα κατά τη μεταβατική περίοδο και για τη μετατροπή λογαριασμών από το εθνικό νόμισμα σε ευρώ κατά το τέλος της μεταβατικής περιόδου, διαφορετικά τέλη για υπηρεσίες σε ευρώ, από αυτά που χρεώνουν για ίδιες υπηρεσίες σε εθνικό νόμισμα.

2. Σύμφωνα με το άρθρο 155 της Συνθήκης η Επιτροπή μεριμνά για την εφαρμογή των διατάξεων της Συνθήκης και των μέτρων που λαμβάνονται από τα όργανα.
ΓΡΑΠΤΗ ΕΡΩΤΗΣΗ E-0003/99

υποβολή: Αλέξανδρος Αλαβάνος (GUE/NGL) προς την Επιτροπή

(19 Ιανουαρίου 1999)

Θέμα: Καθυστέρηση χρηματοδότησης προγράμματος

Η Ε.Ε έχει εγκρίνει πρόγραμμα με τον τίτλο "Management of insect pests and viruses of tobacco using ecologically campatible technologies" και κωδικό 96/Τ/18. Το πρόγραμμα ανήκει στην 6η Γενική Διεύθυνση Γεωργίας και η έναρξή του έγινε τον Μάρτιο του 1997. Παρόλο που έχουν ήδη ολοκληρωθεί οι 2 φάσεις από τις 5 συνολικά του έργου και έχουν πραγματοποιηθεί σημαντικές δαπάνες, η χρηματοδότηση του προγράμματος από την ΕΕ είναι μηδενική, με αποτέλεσμα τόσο όλοι οι απασχολούμενοι στο έργο όσο και όλοι οι προμηθευτές των εργαστηριακών οργάνων τα οποία έχουν αγορασθεί, εγκατασταθεί και λειτουργούν από τον περασμένο Μάρτιο, να παραμένουν απλήρωτοι.

Ερωτάται η Επιτροπή:

1. Για ποιούς λόγους έχει καθυστερήσει η χρηματοδότηση του προγράμματος;

2. Τι μέτρα θα ληφθούν ώστε να καταβληθούν αμέσως οι οφειλόμενες χρηματοδοτήσεις;

Απάντηση του κ. Fischler εξ ονόματος της Επιτροπής

(10 Μαρτίου 1999)

Το έργο 96/Τ/18 με τίτλο "Διαχείριση των βλαβερών εντόμων και των ιών του καπνού με οικολογικά συμβατές τεχνολογίες" αποτελεί μέρος των έργων έρευνας στον τομέα του καπνού. Η κατάσταση αναμονής σχετικά με τις πληρωμές που αφορούν τα εν λόγω έργα οφείλεται σε έλλειψη προσωπικού στις σχετικές υπηρεσίες. Η Επιτροπή είναι αναγκασμένη να εξεύρει λύση στο πρόβλημα αυτό για να επιτραπεί η πραγματοποίηση των πληρωμών το γρηγορότερο δυνατό και θα ενημερώσει το Αξιότιμο Μέλος του Κοινοβουλίου για τις συνέχειες που δόθηκαν στο θέμα αυτό.
ΓΡΑΠΤΗ ΕΡΩΤΗΣΗ E-0447/99

υποβολή: José Valverde López (PPE) προς την Επιτροπή

(4 Μαρτίου 1999)

Θέμα: Μονάδα ανάλυσης των τροφίμων του Ινστιτούτου Περιβάλλοντος (Ispra)

Το Ευρωπαϊκό Ινστιτούτο Περιβάλλοντος, με έδρα την Ispra, διαθέτει μονάδα ανάλυσης των τροφίμων που ελέγχει την ποιότητα των συστατικών των ειδών διατροφής, των πρόσθετων ουσιών και των χημικών προϊόντων που γενικά χρησιμοποιούνται κατά την παρασκευή των τροφίμων.

Θα μπορούσε η Επιτροπή να παράσχει στοιχεία σχετικά με τη λειτουργία της εν λόγω μονάδας κατά τη διάρκεια του 1998;

Απάντηση της κας Cresson εξ ονόματος της Επιτροπής

(22 Απριλίου 1999)

Η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην απάντηση που έδωσε στην γραπτή ερώτησή του H-139/99 κατά την ώρα των ερωτήσεων στη μερική σύνοδο Ι του Κοινοβουλίου, του Μαρτίου 1999(1).

Ειδικότερα, η Επιτροπή θα ήθελε να επισημάνει ορισμένες από τις δραστηριότητες, το 1998, της μονάδας που ασχολείται με τα προϊόντα διατροφής, συμπεριλαμβανομένου του ελέγχου καταλληλότητας των μεθόδων για την ανίχνευση γενετικά τροποποιημένων οργανισμών (ΓΤΟ) στα τρόφιμα της ανάπτυξης μεθόδων για τον προσδιορισμό των φυτικών λιπών στη σοκολάτα, της συμμετοχής σε μελέτες για την μετανάστευση φθαλικών ενώσεων στα παιχνίδια του ελέγχου καταλληλότητας των μεθόδων για την ασφάλεια των ζωοτροφών όσον αφορά την βόεια σπογγώδη εγκεφαλοπάθεια (BSE) και της διεύρευσης της τράπεζας δεδομένων σχετικά με τους αυθεντικούς οίνους (δεδομένα για άνω των 10.000 οίνων).

Επίσης, η Επιτροπή καταρτίζει λεπτομερή έκθεση για το έργο της μονάδας το 1998, η οποία θα είναι διαθέσιμη στις αρχές Μαΐου του 1999.

(1) Συζητήσεις του Κοινοβουλίου (Μάρτιος Ι 1999).
ΓΡΑΠΤΗ ΕΡΩΤΗΣΗ P-0283/99

υποβολή: Claude Desama (PSE) προς την Επιτροπή

(5 Φεβρουαρίου 1999)

Θέμα: Ευρωπαïκό δελτίο ταυτότητας

Δεδομένου ότι η Συνθήκη του Άμστερνταμ προβλέπει, στο άρθρο 17, και πιο συγκεκριμένα στο δεύτερο μέρος του που αφορά την ευρωπαϊκή ιθαγένεια, ότι θεσπίζεται ιθαγένεια της Ένωσης, ότι κάθε πολίτης της Ένωσης έχει το δικαίωμα να κυκλοφορεί και να διαμένει ελεύθερα στο έδαφος των κρατών μελών, ότι ο πολίτης αυτός έχει το δικαίωμα του εκλέγειν και εκλέγεσθαι στις δημοτικές εκλογές στο κράτος μέλος κατοικίας του, μήπως καλό θα ήταν κάθε πολίτης της Ένωσης να έχει τη δυνατότητα, εφόσον δεν υπάρχει ευρωπαϊκό δελτίο ταυτότητας, να χρησιμοποιεί οιοδήποτε άλλο αποδεικτικό έγγραφο, όπως η άδεια παραμονής; Δεν θα πρέπει άραγε η Επιτροπή να τροποποιήσει υπό το πνεύμα αυτό τον Κανονισμό ΕΟΚ αριθ. 1612/68(1).

Απάντηση του κ. Monti εξ ονόματος της Επιτροπής

(22 Μαρτίου 1999)

Σύμφωνα με τους κανόνες του διεθνούς δημοσίου δικαίου, η κοινοτική νομοθεσία προβλέπει προς το παρόν μόνο δύο έγγραφα τα οποία εκπληρώνουν επαρκώς τη νομική απαίτηση για την απόδειξη της ιθαγένειας των πολιτών της Ένωσης όταν ταξιδεύουν, ασκώντας το δικαίωμα της ελεύθερης κυκλοφορίας. Πρόκειται για τα δελτία ταυτότητας και τα διαβατήρια.

Όμως, στο πλαίσιο της νομοθετικής αναμόρφωσης του δικαιώματος διαμονής, η Επιτροπή θα εξετάσει την εισήγηση του αξιότιμου μέλους.

(1) ΕΕ L 257 της 19.10.1968, σελ. 2.
ΓΡΑΠΤΗ ΕΡΩΤΗΣΗ E-0675/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το κατά κεφαλήν εισόδημα είναι κατώτερο του 75 % του μέσου κατά κεφαλήν κοινοτικού εισοδήματος χαρακτηρίζονται ως "περιφέρειες του στόχου 1" και λαμβάνουν σημαντικές κοινοτικές ενισχύσεις.

Προκειμένου να διαπιστωθεί εάν ξεπεράστηκε ή όχι το εν λόγω όριο, το σχέδιο κανονισμού του Συμβουλίου, COM(98)131 τελ.(1), βάσει του οποίου καθορίζονται οι γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά στοιχεία των τελευταίων τριών ετών για τα οποία υπάρχουν πληροφορίες στο Eurostat.

Επί του παρόντος υπάρχουν αριθμητικά στοιχεία μόνον για τα οικονομικά έτη 1994, 1995 και 19996.

Ποια είναι τα αντίστοιχα αριθμητικά στοιχεία για τα ανωτέρω έτη σχετικά με τη Μελίγια;

(1) ΕΕ C 176 της 9.6.1998, σελ. 1.

Κοινή απάντηση

του κ. de Silguy εξ ονόματος της Επιτροπής

στις γραπτές ερωτήσεις E-0657/99, E-0658/99, E-0659/99, E-0660/99, E-0661/99,E-0662/99, E-0663/99, E-0664/99, E-0665/99, E-0666/99, E-0667/99, E-0668/99, E-0669/99,E-0670/99, E-0671/99, E-0672/99, E-0673/99, E-0674/99 και E-0675/99

(23 Απριλίου 1999)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0594/99

υποβολή: Nuala Ahern (V) προς την Επιτροπή

(12 Μαρτίου 1999)

Θέμα: Παράνομη εισαγωγή ή εξαγωγή ραδιενεργών υλικών μέσα ή έξω από την ΕΕ το 1998

Πόσες περιπτώσεις παράνομης εισαγωγής ή εξαγωγής ραδιενεργών υλικών μέσα ή έξω από την Ευρωπαϊκή Ένωση το 1998 αναφέρθηκαν στις αρχές της Ευρατόμ; Τί έρευνες έγιναν για κάθε σχετική κατηγορία και θα δώσει η Επιτροπή λεπτομέρειες για εκείνες τις καταγγελίες που απεδείχθησαν βάσιμες;

Απάντηση του κ. Παπουτσή εξ ονόματος της Επιτροπής

(3 Μαΐου 1999)

Η Επιτροπή θα ήθελε να υπενθυμίσει στο Αξιότιμο Μέλος του Κοινοβουλίου ότι, σύμφωνα με την Συνθήκη Ευρατόμ, τα κράτη μέλη δεν υπέχουν νομική υποχρέωση να ενημερώνουν την Επιτροπή για τις νόμιμες ή παράνομες εισαγωγές ή εξαγωγές ραδιενεργών ουσιών. Ωστόσο, εάν οι ραδιενεργοί ουσίες κατατάσσονται επίσης ως πυρηνικά υλικά κατά την έννοια του άρθρου 197 της Συνθήκης Ευρατόμ, αυτομάτως υπάγονται στις διασφαλίσεις Ευρατόμ υπό το κεφάλαιο VII της Συνθήκης Ευρατόμ. Σε ορισμένες περιπτώσεις ισχύουν επίσης και οι περί προμηθείας κανόνες που καθορίζονται στο κεφάλαιο VI. Κατά συνέπειαν, κάθε παράνομη εμφάνιση πυρηνικού υλικού στο έδαφος της Κοινότητας πρέπει να αναφέρεται στην Επιτροπή.

Η πλειονότητα των κρουσμάτων που σημειώθηκαν το 1998 δεν αφορά πυρηνικά υλικά αλλά μόνο ραδιενεργούς ουσίες, σφραγισμένες πηγές και μολυσμένα παλιοσίδερα. Τα κράτη μέλη δεν υπέχουν νομική υποχρέωση να ενημερώνουν την Επιτροπή για τα κρούσματα παράνομων πρακτικών που αφορούν ραδιενεργείς ουσίες. Επιπλέον, δεν είναι δυνατή η λεπτομερής ενημέρωση της Επιτροπής για κρούσματα παράνομης διακίνησης καθ' όν χρόνον συνεχίζονται οι έρευνες από δημόσιους εισαγγελείς είτε στο πλαίσιο δικών. Ωστόσο, η Επιτροπή κατέστη αποδέκτης πληροφοριών για τρία κρούσματα παράνομης διακίνησης ραδιενεργών ουσιών στα κράτη μέλη, το 1998. Επιπλέον, όσον αφορά τα πυρηνικά υλικά, αναφέρθηκαν τρία άλλα περιστατικά στην Επιτροπή βάσει του κεφαλαίου VII της Συνθήκης Ευρατόμ. Δύο κρούσματα αφορούν ουράνιο χαμηλού εμπλουτισμού, ενώ το τρίτο κρούσμα, εξασθενημένο ουράνιο.

Για λεπτομερή στοιχεία όσον αφορά τα κρούσματα αυτά, παρακαλείται το Αξιότιμο Μέλος του Κοινοβουλίου να έλθει σε επαφή με τις αρμόδιες αρχές της Γερμανίας, της Ιταλίας και του Ηνωμένου Βασιλείου, δεδομένου ότι η Επιτροπή, βάσει του άρθρου 194 της Συνθήκης Ευρατόμ, δεν έχει το δικαίωμα να αποκαλύψει περαιτέρω λεπτομέρειες.
ΓΡΑΠΤΗ ΕΡΩΤΗΣΗ E-0669/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του καταφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποιά είναι τα στοιχεία των τριών αυτών ετών για την Ριόχα;

(1) ΕΕ C 176 της 9.6.1998, σελ. 1.